MUNICIPIUL SATU MARE
Aparatul de Specialitate al Primarului
Direcția Patrimoniu
Serviciul Patrimoniu, Concesionări, Închirieri
Nr. 49051/24.08.2026

În temeiul prevederilor art. 136 alin. (8) lit. b) din OUG nr. 57/2019 privind Codul administrativ, cu modificările și completările ulterioare, Direcția Patrimoniu-Serviciul Patrimoniu Concesionări Închirieri, formulează următorul:


RAPORT DE SPECIALITATE
[bookmark: _Hlk9512725]privind radierea construcției-casă, notată sub A1.1 în CF nr. 189002 Satu Mare 


Clarificarea situației juridice a imobilului înscris în CF nr. 189002 Satu Mare este necesară în vederea actualizării evidențelor de cadastru și publicitate imobiliară și a corelării acestora cu situația reală a imobilului.
Imobilul teren ce face obiectul prezentului proiect de hotărâre este reprezentat în natură de teren aferent Școlii Gimnaziale „Rákóczi Ferenc”.
  În prezent, construcțiile în care își desfășoară activitatea unității de învățământ sunt edificate pe terenuri care sunt identificare cu mai multe numere cadastrale iar situația juridică și cadastrală nu este în prezent reglementată corespunzător prin înscrierea acestora în cartea funciară.
În sensul celor de mai sus, în vederea actualizării datelor cadastrale ale imobilului înscris în CF nr. 189002 Satu Mare (CF vechi nr.8031 Satu Mare), având nr. top 4733, este necesară adoptarea unei hotărâri prin care să se dispună OCPI Satu Mare, radierea casei de locuit, de sub A1.1., întrucât aceasta nu mai există efectiv, ea fiind demolată sau auto-demolată cu foarte mulți ani în urmă.
Totodată sub B2 în cartea funciară, conform unei încheieri din anul 1945, este notat un drept de administrare în favoarea Internatului ”Liceului Mihai Eminescu” Satu Mare. 
În urma verificărilor efectuate în documentele și evidențele disponibile, nu au fost identificate documente care să ateste că imobilul/construcția în cauză a funcționat, la un moment dat, ca internat Liceului Mihai Eminescu drept urmare menținerea unei înscrieri istorice privind un drept de administrare în favoarea unei entități care nu mai există constituie un element care trebuie clarificat anterior efectuării operațiunilor cadastrale și de publicitate imobiliară necesare pentru reglementarea situației construcției existente. 
Față de cele prezentate, în conformitate cu prevederile art. 869, art.  907, și art. 908 din Codul civil, ale Legii cadastrului și publicității imobiliare cât și ale Regulamentului de recepție și înscriere în evidențele de cadastru și carte funciară, este necesară și oportună inițierea unui proiect de hotărâre, în sensul radierii casei de sub A1.1. și a radierii înscrierilor de sub B2  din CF 189002 Satu Mare, astfel încât datele înscrise în cartea funciară să corespundă cu realitatea din teren. 
      Urmare a celor prezentate mai sus, înaintăm prezentul proiect Consiliului local cu propunere de aprobare.

